[{"text_idx": "#000002", "text": "Erabilitako materialak: pagoaren zurezko taula kontratxapatuak"}, {"text_idx": "#000005", "text": "Txikiteka birmoldatzeko, lehenago erabili ziren material berberak erabili dira, hain zuzen pagoaren zurezko taula kontratxapatuak, berniz estra matez tindatutako akaberarekin, aurrez jarritako ingurunearekiko egokitasuna ez galtzeko."}, {"text_idx": "#000006", "text": "Harrera-lekuan erakusmahai bat (1. solairura doan jendeari arreta emateko) eta itxitura bat daude. Erakusmahaiaren aurrealdea estrabez egin da eta gaina, pagoaren zurezko material kontratxapatuaz."}, {"text_idx": "#000007", "text": "Lan-mahai bat ere badago, bezeroentzako bi arreta-guneekin, eta, barruan, burdinazko oinarri bat jarri da, eta horren aurrealdea eta estalkia estalita daude. Kableak pasatzeko euskarriak jarri dira, bertoko ordenagailu eta sistema informatikoen instalazio teknikoa disimulatzeko."}, {"text_idx": "#000008", "text": "Erakusmahaiaren atzean, 250 metroko garaieradun itxitura bat egin da, kurba-itxurakoa, lantokiaren eta bertaratutakoek erabili beharreko espazioaren artean eremu banatzailea sortzeko. Bertan horma-altzariak daude, bi aldeetatik ateratzen direnak, baita sabaiari eutsitako burdinak ere, haien egonkortasuna bermatzeko."}, {"text_idx": "#000009", "text": "Harrera-eremutik haurren eremura sartzen da, alboko pieza bi oso handien bitartez. Horiek zuriz margotu dira, umeek horietan marrazkiak eta komikiak marraz edo ipuinak idatz ditzaten."}, {"text_idx": "#000010", "text": "Era bertikalean jarri dira piezak, liburu ireki baten orriak balira bezala."}, {"text_idx": "#000011", "text": "\u201cLiburu ireki\u201d horretatik Txikitekara iristen da, umeentzako eremura, alegia."}, {"text_idx": "#000012", "text": "Zuhaitz-itxurako altzari bat sortu da, horren oinarria eraikinaren zutabean finkatuta. Zutabe horretan ere liburu-altzari zirkularra sortu da, eta horretan apalak jarri dira, liburuak ipintzeko. Oinarri horren gainean adar batzuek irrist egiten dute, zuhaitz-adarrak balira bezala. 6 cm-ko lodiera dute, eta pagondoaren zurezko kontratxapatuxkoak dira."}, {"text_idx": "#000013", "text": "Adar handi eta tinko horiek pisutsuak direnez, berariazko makineria erabili da horiek jartzeko, hain zuzen, piezei banan-banan eusteko, eta sabaitik elementu batzuk eseki dira ardatz bertikalarekin lotu den egitura baten bidez."}, {"text_idx": "#000015", "text": "Zuhaitzaren adarren eta itxuren xehetasunak."}, {"text_idx": "#000016", "text": "Zuhaitzaren zulo guztiak eta adarren itxura egiteko, banan-banan zatikatu eta zenbakizko kontroleko makina batez ebaki dira. Horrela, adar, zulo eta forma guztiak berdin-berdin geratu dira, eta espazioak eskatzen zuen efektu estetikoa sortu da."}, {"text_idx": "#000017", "text": "Hasieran pieza guztiak ordenagailu bidez diseinatu eta makina robotizatu batekin moztu izanak, trapezio itxurako apalak dituen mekano perfektua egitea ahalbidetu du."}, {"text_idx": "#000018", "text": "Zutabe biribila inguratu da, erdian behar zuen zirkulua zehazki sortzeko, pieza bat beste pieza batean ederki ahokatzen zen poligono batekin, eta, ondoren, zuhaitzaren goialdeari lotu zaio."}, {"text_idx": "#000019", "text": "Hiru altuerako eskailera makur batzuk egin dira; alboetan segurtasun-itxiturak jarri eta erdiko zuhaitzean egindako zuloen antzeko zuloak egin zaizkie, eta alboetako zuloak estali dira. Horrela, umeek ez dute min hartuko jolasean dabiltzan bitartean."}, {"text_idx": "#000020", "text": "Alboko itxitura eta eskaileren erlaitzak pagoaren zurezko taula kontratxapatuz egin dira, eta aurrealdeak, eskailera-mailen artean, dentsitate ertaineko zuntz-taulekin (DM), eta ondoren margoztu dira."}, {"text_idx": "#000021", "text": "Eskailera-maila bakoitzean ildaska bat egin da LED argiak sartzeko. Oso argiztapen erosoa eta polita da; ez du eragozpenik sortzen begietan eta ederki argitzen du eremu osoa."}, {"text_idx": "#000022", "text": "Plataformaren alboetan koloretako kutxa batzuk jarri dira, alfabeto-ordenaren arabera zenbakituta, horietan liburuak sartzeko, umeek inguru horretan irakur dezaten."}]